0.2.+Exercici+2

= Exercici 2. =

Quina massa de clorur de zinc s’obtindran si es mesclen 6 mols de zinc i 10 mols de d'àcid clorhídric? I si el rendiment de la reacció és del 80%? Dades: Ar(Cl)=35,5, Ar(Zn)=65,4
**1r.** Anotem les dades i plantegem la reacció, els reactius a un costat i els productes a l'altre. Ajustada quedaria així:

Zn + 2 HCl > ZnCl2 + H2

**2n.** Ara hem de partir o bé dels 6 mol del Zn, o bé del 10 mol del HCl arribant a l'altre component ,per saber quin és el reactiu limitant, ja que a partir d'aquest hem de fer els càlculs per resoldre el problema.

Si decidim començar pel 6 mol del Zn: 6 mol Zn · (2 mol HCl / 1 mol Zn) = 12 mol HCl. Aquest resultat no se correspon amb el problema, ja que dóna una quantitat major dels mols d'àcid clohídric que planteja. Podem dir que aquest resultat és erroni i que per tant el limitant no és el zinc i per eliminació dir que és l'àcid clorhídric.

Si haguérem decidit començar pel 10 mol de HCl: 10 mol HCl · (1 mol Zn / 2 mol HCl) = 5 mol Zn Per contra, aquest resultat sí que té sentit. Podem dir per tant que el reactiu limitant és HCl, és a dir, quan s'acabe el HCl deixarà de reaccionar amb el zinc. El reactiu en excés seria el Zn, si us fixeu en el plantejament hi ha un mol més.

**3r.** A partir del reactiu limitant, calculem els grams de ZnCl2 que ens demana la primera pregunta.

10 mol HCl · (1 mol ZnCl2 / 2 mol HCl) · (136.4 g ZnCl2 / 1 mol ZnCl2) = **682 g ZnCl****2**

**4t.** Per respondre a la segona pregunta, només hem de fer una reflexió i un pas molt senzill. Dalt ens ha eixit un resultat que es correspon a una reacció de rendiment perfecte, del 100%, però ja sabem que en realitat no és així. Per això sumem un altre concepte que és el de rendiment, és a dir, els grams reals del producte que obtenim en la reacció, que són menys perquè es perden en aquest procés. Per això, al multiplicar els grams de ZnCl2 hem de col·locar dalt el 80, i baix el 100, per a que ens done un número més menut.

682g ZnCl2 · (80 g ZnCl2 / 100g ZnCl2)= **545.6 g ZnCl****2**

Els resultats es corresponen amb la segona i tercera pregunta del qüestionari de càlculs químics nº 1.